Rūta Meilutytė

Rūta Meilutytė (g. 1997 m. kovo 19 d.) – Lietuvos plaukikė. Daugkartinė šalies moterų plaukimo rekordininkė, pasaulio bei Europos rekordininkė. Olimpinė, pasaulio ir Europos čempionė. Penkis kartus išrinkta Lietuvos metų sportininke.

 Biografija 

Rūta Meilutytė gimė Kaune. Mokėsi Kauno Milikonių vidurinėje mokykloje. Mokytis plaukti pradėjo nuo septynerių Kauno plaukimo mokyklos „Šilainių“ baseine. Pirmasis treneris – Giedrius Martinionis. 2008 m. Italijoje vykusiose tarptautinėse „Memorial Luciana“ varžybose R. Meilutytė pelnė bronzos medalį 100 m laisvu stiliumi rungtyje.Unikalioje R. Meilutytės trofėjų kolekcijoje – ne tik plaukimo medaliai, lrt.lt, 2014-08-25 2009 m. gruodį tapo Lietuvos vaikų plaukimo čempione. 2010 m. festivalyje „Anykščiai 2010“ tapo geriausia plaukike, tarptautinėse vaikų varžybose Bahreine laimėjo 50 ir 100 m plaukimus krūtine, užėmė antrą vietą 50 m laisvuoju stiliumi distancijoje.Unikalioje R. Meilutytės trofėjų kolekcijoje – ne tik plaukimo medaliai, lrt.lt, 2014-08-25 JK jaunimo plaukimo čempionate pagerino Lietuvos suaugusiųjų 100 m. plaukimo krūtine rekordą (1 min. 9,95 sek).Unikalioje R. Meilutytės trofėjų kolekcijoje – ne tik plaukimo medaliai, lrt.lt, 2014-08-25

2010 m., kartu su dviem vyresniaisiais broliais Mindaugu ir Margiriu, R. Meilutytė atvyko paskui darbą Plimute radusį tėtį. Avarijoje žuvusios mamos plaukikė neteko ketverių. Į Angliją plaukikė išvažiavo ne dėl sportinių priežasčių. Anksčiau į Didžiąją Britaniją persikėlęs Rūtos tėtis Saulius Meilutis norėjo, kad duktė augtų su juo ir prieš jai atvykstant rūpinosi Rūtos treniruočių sąlygomis. Anglijoje šeima buvo įsikūrusi laikinai.„Mes į Angliją nepersikėlėme, o tiesiog laikinai ten gyvename. Neketiname emigruoti, likti Anglijoje. Tai, kad dabar gyvename svetur, lėmė ekonominiai motyvai.“http://www.sportas.info/naujienos/8324-svajones_pildosi.html Svajonės pildosi
Plimute Rūta Meilutytė treniravosi „Plymouth Leander“ plaukimo klube, vadovaujama trenerio Jon Rudd. Ji laimėjo Plimuto koledžo stipendiją, kitus treniruočių ir studijų kaštus padengė LTOK.

 Plaukikės karjera 

2011 m. Europos jaunimo olimpiniame festivalyje pelnė aukso medalį plaukimo 100 m krūtine rungtyje, sidabrą 50 m laisvuoju stiliumi distancijoje ir bronzą 100 m laisvojo stiliaus plaukime. Tais pačiais metais Meilutytė pasiekė OQT normatyvą ir pateko į 2012 m. vasaros olimpines žaidynes Londone.

Olimpinių žaidynių 100 m plaukimo krūtine atrankoje R. Meilutytė pasiekė 1:05.56 rezultatą, 1,74 sekundės pagerino sau pačiai priklausiusį Lietuvos rekordą ir buvo greičiausia tarp visų 46-ių atrankos dalyvių, bei pasiekė geriausią pasaulio sezono rezultatą. 100 m  plaukimo krūtine pusfinalyje ji užėmė pirmą vietą, distanciją nuplaukusi per 1:05.21 ir pagerinusi Europos rekordą. Finale iškovojo aukso medalį, distanciją nuplaukusi per 1:05.47. Meilutytė tapo jauniausia 100 m  plaukimo krūtine distancijos olimpine čempione ir pirmąja nepriklausomos Lietuvos plaukike, iškovojusia olimpinį medalį.

2012 m. gruodžio 13 d. pasaulio trumpo baseino čempionate R. Meilutytė 50 m distancijoje  krūtine iškovojo aukso medalį ir distanciją nuplaukus per 29.44 s pagerino Europos rekordą.

2013 m. Monte Karlo tarptautiniame plaukimo turnyre „Mare Nostrum 2013“ Rūta Meilutytė pagerino jai pačiai priklausiusį Europos rekordą 100 m  plaukimo krūtine rungtyje: 1:05.20.

Pasaulio čempionė Rūta tapo šešiolikos – 2013 pasaulio moterų 100 m  plaukimo krūtine, ji įveikė per 1 min. 4,42 sek. Pusfinalyje ji distanciją įveikė per 1 min. 4,35 sek. ir pasiekė pasaulio rekordą. 100 m krūtine olimpinio finalo rezultatai: 1. Rūta Meilutytė (Lietuva) – 1:04.42  2. Julija Jefimova (Rusija) – 1:05.02   3. Jessica Hardy (JAV) – 1:05.52.„Kazanė 2015: kas gali mesti iššūkį R. Meilutytei plaukiant 100 m krūtine?“, lrt.lt, 2015.08.01. Nuoroda tikrinta 2021-01-09.

2013 m. Europos čempionate Danijoje 25 m baseine R. Meilutytė iškovojo 2 aukso medalius: 100 m  plaukimo krūtine ir 100 m kompleksiniu stiliumi, bei sidabro medalį 50 m  plaukimo krūtine, kuris pakeistas aukso medaliu, po to kai buvo diskvalifikuota auksą laimėjusi Julija Jefimova.swimswam.com

2016 m. po sąlyginai prasto pasirodymo Rio de Žaneiro olimpinėse žaidynėse (užimta 7 vieta 100 m plaukimo krūtine distancijoje) R. Meilutytė atsisakė darbo su J. Rudd ir 2017 m pradžioje pasirinko treniruotis vadovaujama P. Andrijausko.[https://www.15min.lt/sportas/naujiena/vandens-sportas/nezinios-pabaiga-ruta-meilutyte-pagaliau-pasirinko-miesta-ir-treneri-863-755064 Nežinia ištirpo: Rūta Meilutytė pagaliau pasirinko miestą ir trenerį, 15min.lt, 2017 m. vasario 14 d. 2017 m. Europos trumpojo baseino (25 m) čempionate R. Meilutytė tapo čempione 50 ir 100 m plaukimo krūtine distancijose.Rūta Meilutytė laimėjo antrąjį aukso medalį!. ve.lt, 2017-12-16, 18:14

2018 m. sausį LPF nusprendė nepratęsti sutarties su treneriu P. Andrijausku ir R. Meilutytė išvyko treniruotis į treniruočių stovyklą San Diege JAV, kur iki vasario pabaigos treniravosi vadovaujama trenerio David Marsh.Skiriasi Rūtos Meilutytės ir trenerio keliai, ve.lt, ELTA, 2018-01-12 2018 m. kovą kitu treneriu pasirinktas JAV specialistas David Clarke (Dave) Salo Los Andžele.lrt.lt, 2018-03-13

2019 m. gegužės 22 d. Rūta Meilutytė paskelbė, jog baigia savo karjerą. Liepos mėn. dėl dopingo kontrolės testų praleidimo FINA ją diskvalifikavo 2 metams.

2021 m. gruodžio 16 d. sugrįžo į varžybas ir startavo 100 metrų krūtine, bei 50 metrų peteliškė rungtyse atvirame Lietuvos plaukimo čempionate Klaipėdoje.

2022 m. birželį pasaulio čempionate Budapešte Rūta iškovojo aukso medalį 50 m ir bronzos medalį 100 m rungtyse.Pasaulio čempionate bronzos medalį laimėjusi Rūta Meilutytė: siurrealu Rūta spindi auksu: Meilutytė tapo pasaulio čempione

 Kita veikla 

2019 m. spalio mėn. buvusi profesionali plaukikė R. Meilutytė tapo Kauno miesto savivaldybės mero patarėja. Patarėjų komandoje jai patikėti sporto, sporto infrastruktūros vystymo ir sveikos gyvensenos klausimai.Plaukikės karjerą baigusi R. Meilutytė tapo Kauno mero patarėja. kaunodiena.lt Į darbą valstybės tarnyboje ji buvo priimta su oficialiu įsipareigojimu įgyti aukštąjį išsilavinimą.Kauno meras gina sprendimą įdarbinti R. Meilutytę savivaldybėje: iškėlė vieną sąlygą. lrytas.lt

 Rekordai 
 Lietuvos rekordai 
 50 m  laisvu stiliumi (olimpinis baseinas): 25.55
 100 m  laisvu stiliumi (olimpinis baseinas): 55.28
 200 m  laisvu stiliumi (olimpinis baseinas): 2:02.68
 50 m  krūtine (olimpinis baseinas): 29.44
 100 m  krūtine (olimpinis baseinas): 1:04.35
 200 m kompleksinis (olimpinis baseinas): 2:13.69
 50 m  laisvu stiliumi (25 m baseinas): 24.97
 100 m  laisvu stiliumi (25 m baseinas): 53.54
 50 m  krūtine (25 m baseinas): 28.89
 100 m  krūtine (25 m baseinas): 1:02.36
 100 m kompleksinis (25 m baseinas): 58.79; 58.57Delfi naujienos, „Dvigubas triumfas sekmadienį - R. Meilutytė Maskvoje laimėjo dar du aukso medalius ir pagerino Europos rekordą“, 2013 10 13
 200 m kompleksinis (25 m baseinas): 2:09.55

 Europos rekordai 

 50 m  krūtine (olimpinis baseinas): 29.48
 100 m  krūtine (olimpinis baseinas): 1:04.35
 50 m  krūtine (25 m baseinas): 29.44; 28.89Delfi naujienos, „Dvigubas triumfas sekmadienį - R. Meilutytė Maskvoje laimėjo dar du aukso medalius ir pagerino Europos rekordą“, 2013 10 13
 100 m  krūtine (25 m baseinas): 1:02.36

 Pasaulio rekordai 
 50 m  krūtine (olimpinis baseinas): 29.48
 100 m  krūtine (olimpinis baseinas): 1:04.35
 100 m  krūtine (25 m baseinas): 1:03.52; 1:02.36Delfi naujienos, „R. Meilutytė po ligos triumfavo Maskvoje ir pasiekė naują pasaulio rekordą“, 2013 10 12

 Įvertinimas 

 Europos olimpinių komitetų asociacijos (EOC) 41-oje generalinės asamblėjos sesijoje plaukikė išrinkta geriausia 2012 m. jaunąja Senojo žemyno sportininke. Geriausia jaunoji sportininkė Europoje 15-metei R. Meilutytei atiteko Piotro Nurovskio prizas, kuris yra skiriamas geriausiems Europos jauniesiems atletams. Nugalėtojai skirta ir 12 000 eurų stipendija. Lietuvės varžovai buvo Rumunijos gimnastė Larisa Iordache, Prancūzijos plaukikė Charlotte Bonnet, Austrijos kalnų slidininkas Marco Schwarzas ir Ukrainos gimnastas Olegas Stepko.
 Plimute leidžiamas laikraštis „The Herald“ plaukikę išrinko 2012 m. jaunąja Plimuto sporto asmenybe.http://www.lrytas.lt/-13546159221352379653-r-meilutyt%C4%97-jaunoji-plimuto-2012-met%C5%B3-sporto-asmenyb%C4%97.htm  Jaunoji Plimuto 2012 metų sporto asmenybė
geriausia Lietuvos metų sportininkė: 2012, 2013, 2014, 2018, 2022, 2025 m.ve.ltltok.lt ve.lt
 2022 m. geriausia Europos plaukikė.

 Apdovanojimai 

 2012 m. apdovanota Ordino „Už nuopelnus Lietuvai“ Komandoro didžiuoju kryžiumi.http://www3.lrs.lt/pls/inter3/dokpaieska.showdoc_l?p_id=431260&p_query=&p_tr2=2 LR Prezidento dekretas Nr. 1K-1172

 Šaltiniai 

Kategorija:Lietuvos plaukikai
Kategorija:Lietuvos olimpiečiai
Kategorija:Lietuvos Pasaulio rekordininkai